 Zikhala ngokungaholelwa izintatheli ze-ANN7 ne-New Age News24Zikhala ngokungaholelwa izintatheli ze-ANN7 ne-New AgeJohannebsurg - Kubukeka sengathi isobishini inkampani eyayingeyomndeni wakwaGupta isiteshi sikamabonakude sezindaba, i-ANN7, kanye nephephandaba, iThe New Age njengoba abasebenzi bekhala ngokungaholelwa.Izintatheli zesiteshi sezindaba kumabonakude i-ANN7 nezephephandaba i-The New Age zitshele i-Africa News Agency ANA ukuthi abaphathi bathi yizinkinga zobuchwepheshe ezidale ukuthi zingaholelwa ngoMsombuluko.OLUNYE UDABA:Itwetwe kubasebenzi bakwa-ANN7 ngesimemezeloLokhu kuza ngemuva kokuba abakwaMultiChoice bamemezela ngokuthi angeke ivuselelwe inkontileka yalesi siteshi uma isiphela ngo-Agasti nonyaka.Izintatheli zephephandaba i-TNA ziveze ukuthi lesi simo sizidalela ukuxakeka futhi sezicabanga nokubeka phansi amathuluzi.Ngo-Agasti 2017 umndeni wakwaGupta wadayisela uMzwanele Manyi le nkampani, kanti uManyi akazange atholakale ukuphawula ngezinsolo zokwehluleka wukuholela abasebenzi. 